Henri Meschonnic

Henri Meschonnic (elp. Meskoník; n. la 18-an de septembro 1932 en Parizo; m. la 8-an de aprilo 2009 en Villejuif) estis franca poeto, lingvisto, lingvoteoriulo kaj tradukisto. Ĝis 1997 li instruis kiel profesoro pri lingvistiko kaj literaturo en la Universitato de Parizo. Li estis ŝlosila figuro de la franca "nova poezio", plej konata tutmonde pro liaj tradukoj el la Malnova Testamento (Biblio) kaj la 710-paĝa libro "Critique du rythme"(en) Henri Meschonnic, World Literature Today. (Kritiko de la ritmo) kiu laŭ la senco kiun donas Mischonnic al ĝi ankaŭ estas centra elemento en la verkaro de de la belga-franca verkisto Henri Michaux kiu verkis "Qui je fus" (Kiu mi estis), poemkolekto kiu prezentas inventitajn vortojn de la poeto(pt, fr) Druciak, Carmem Lúcia, Traduzir o esperanto lírico de Henri Michaux : um projeto de tradução, 2004. Oni povas diri, ke la forto de tiu poezio venas de la parola efiko, kiu kondukas la leganton aŭskulti la recitadon, pli ol provi kompreni la signifon de la rakonto.

 Biografio 
Naskita en juda familio Meŝonĵnik, kiu migris al Francio el Chisinau (tiam en rumana Besarabio) en 1924. Li instruis lingvistikon kaj literaturon en Lille (1963-1968), poste en la Universitato de Parizo-VIII (1969-1997).

Li evoluigis sian lingvoteorion de la praktiko, de sia poezio kaj tradukoj. Lia traduko de pluraj libroj de la Malnova Testamento kaj liaj esploroj pri Victor Hugo famigis lin. Lia traduka principo estas traduki ne tion, kion diras vortoj, sed kion ili faras(fr) Henri Meschonnic,Traduire ce que les mots ne disent pas, mais ce qu'ils font..

 Prima de las Lengas 
Henri Meschonnic estis vera poligloto, ĉar li sciis paroli pli ol 10 lingvojn. Li regule intervenis en la franca ForomForom estas la okcitana vorto por forumo. des langues du monde (Forumo de lingvoj de la Mondo) en Tuluzo (Francio). Ĝi ankaŭ organizas la Prima de las Lengas (Printempo de la lingvoj)(fr) Actes IV, Forum des langues du monde  (PDF), 1998 en kiu li partoprenis en debato en kiu li sin esprimas negative pri la 'francophonie' kaj pri Esperanto., lingva festivalo por akceli ĉiujn lingvojn de la mondo, sendepende de ilia statuso.

Rilate al lingvoj li verkis

 "De la langue française, essai sur une clarté obscure" (eld. Hachette, coll. Pluriel, 2001)(fr) Henri Meschonnic, Préposition pour une déclaration sur les devoirs envers les langues et le langage , p. 4, (PDF), blogo de Carrefour Culturel Arnaud-Bernard, Toulouse,
 "Dans le bois de la langue" (eld. Laurence Teper, Parizo, 2008)(fr) Christophe Premat, Défense et illustration de la pensée des langues, Acta fabula, vol. 10, n° 4, Notes de lecture, aprilo 2009, alirite la 10-an de januaro 2021..
 "La Rime et la vie" (eld. Gallimard, coll. « Folio essais », 2006)

 Premioj 
Meschonnic ricevis plurajn premiojn, inkluzive

 1972: Prix Max Jacob
 1986: Prix Mallarmé
 1992: Neustadt Internacia Premio pri Literaturo
 2006: Prix de Littérature Nathan Katz pro sia vivoverko
 2007: Grand Prix International de Poésie Guillevic-Ville de Saint-Malo

 Literaturo 
 Hans Lösener: Der Rhythmus in der Rede. Linguistische und literaturwissenschaftliche Aspekte des Sprachrhythmus. (La ritmo en parolo. Lingvaj kaj literaturaj aspektoj de la ritmo de lingvo. Serio: Konceptoj en Lingvistikaj kaj Literaturaj Studoj, 59. Niemeyer, Tübingen 1999 ISBN 3-484-22059-7
 Marcella Leopizzi: Silences et dédicaces dans les vers d'Henri Meschonnic. Ateliero de legado-tradukado. Serio: Littératures de langue française, 24. Peter Lang, Berno 2016 

 Referencoj 

 Vidu ankaŭ 
Lingva festivalo

 Eksteraj ligiloj 

  Retejo de la Forom des langues du monde 
  Introduction d'Henri Meschonnic
  Hans Lösener: Pri la lingvopensado de Henri Meschonnic (inkluzive de superrigardo de la plej gravaj eldonaĵoj de Meschonnic)

Kategorio:Francoj
Kategorio:Liriko
Kategorio:Eseoj
Kategorio:Franclingva literaturo
Kategorio:Verkistoj de la 20-a jarcento
Kategorio:Verkistoj de la 21-a jarcento
Kategorio:Tradukistoj al la franca lingvo
Kategorio:Tradukistoj el la hebrea lingvo
Kategorio:Lingvistoj
Kategorio:Poliglotoj